བོད་ཀྱི་འཚོ་བ་མཚོན་པའི་གློག་བརྙན་བོད་ཀྱི་སྔོན་བྱུང་གཏམ་རྒྱུད་་ཟེར་བ་ནི་ཏེ་བེ་ཟེར་བའི་རྒྱ་རིགས་བུད་མེད་འཁྲབ་འཁྲིད་པ་དེས་ཉེ་ལམ་བོད་ཁུལ་ནས་ཕབས་སྐྲུན་བྱས་པའི་གློག་བརྙན་གཉིས་པ་རེད།ཁོ་མོས་ཕབ་སྐྲུན་བྱས་པའི་་གློག་བརྙན་་་གངས་ལྷ་མེ་ཏོག་་ལ་དེ་སྔོན་བལྟས་མྱོང་ལ།དེ་ཡིས་ཁོ་བོར་བཞག་པའི་མྱོང་ཚོར་ནི་རོལ་མོ་དང་བརྗོད་བྱའི་གླུ་གཞས་སྙན་པོ་ཞིག་ཡོད་པ་མ་གཏོགས།གཞན་རྣམས་ནི་ཆུ་ཁར་གཡེང་བའི་ཝུ་བ་ལྟར་སྙིང་བོ་ཆེར་མི་འདུགདེ་ལྟར་ཁོ་མོའི་གློག་བརྙན་གཉིས་པབོད་ཀྱི་སྔོན་བྱུང་གཏམ་རྒྱུད་་་ཟེར་བ་དེའི་འོད་སྡེར་ལག་སོན་བྱུང་སྟབས།དེ་འཕྲལ་མགོ་ནས་མཇུག་བར་ཞིབ་ལྟ་ཐེངས་ཅིག་བྱས།ཡིན་ནའང་གློག་བརྙན་དེས་ང་ལ་བཞག་པའི་ཚོར་བ་ཧ་ཅང་སྐྱིད་པོ་མ་བྱུང་བ་དང་།དེའི་ཁྲོད་དུ་བྱུང་བའི་འབྲེལ་ཡོད་བོད་ཀྱི་རིག་གནས་དང་དམངས་སྲོལ།དད་འདུན།འཚོ་སྟངས་སོགས་ཀྱི་ཐད་ལ་བྱུང་བའི་ནོར་འཆུག་ཚབ་ཆེན་ཡིན་ལ།ནོར་འཆིག་་དེ་་དག་ཡིག་གེར་བཀོད་ནས་རྒྱ་ཆེ་བའི་ལྟ་མཁན་དག་གི་སྤྱན་སྔར་ཕུལ་བ་ཡིན།